DELEGACIÓN DE COMPETENCIAS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 12/07/2023)

Con data 22/06/2023 o Pleno da Corporación en sesión ordinaria adoptou entre outros o seguinte acordo que se trascribe e que se procede á súa publicación para xeral coñecemento: PRIMEIRO.- Delegar na Xunta de Goberno Local as seguintes competencias: 1.- A competencia que se recolle no artigo 22.2 ñ) da Lei 7/1985 do 2 de Abril, Reguladora das Bases do Réxime Local, para a aprobación dos proxectos de obras e servizos para a súa contratación ou concesión, nos que esta Alcaldía é competente de conformidade coa Disposición Adicional Segunda da Lei 9/2017, de 08 de novembro, de contratos do Sector Público, cando tales proxectos, aínda non estean previstos nos orzamentos.2.- As competencias que atribúe a este órgano colexiado o apartado segundo da Disposición Adicional Segunda do Lei 9/2017, de 08 de novembro, de contratos do Sector Público, respecto dos contratos de obras, de subministración, de servizos, os contratos de concesión de obras, os contratos de concesión de servizos e os contratos administrativos especiais cando o seu valor estimado supere o 10 por cento dos recursos ordinarios do orzamento e, en calquera caso, a contía de seis millóns de euros, incluídos os de carácter plurianual cando a súa duración supere catro anos, eventuais prórrogas incluídas, sempre que o importe acumulado de todas as súas anualidades supere a porcentaxe indicada, referido aos recursos ordinarios do orzamento do primeiro exercicio, ou a contía sinalada.3.- Delegar na Xunta de Goberno Local a autorización e disposición dos gastos derivados das contratacións contempladas no punto anterior, conforme ao disposto no artigo 22.2. e) con relación ao apartado 4 do citado artigo 22 da LBRL, habilitacións recoñecidas no artigo 185.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais.4.- Delegar na Xunta de Goberno Local a competencia para a concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do Orzamento -salvo as de tesourería, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior— todo iso de conformidade co disposto na Lei Reguladora das Facendas Locais.5.- Delegar a solicitude, e no seu caso, aceptación de subvencións, que polo seu importe sexan competencia do Pleno.6.- Delegar a resolución dos recursos de reposición, extraordinarios de revisión e aqueles que a lexislación atribúa ó mesmo órgano que ditou o acto recorrido, contra os actos ditados polo órgano delegado. SEGUNDO.- Sen prexuízo de que a presente delegación produza efectos desde o día seguinte ao da data do acordo de Pleno, salvo que se dispuxese outra cousa, deberá publicarse no «Boletín Oficial» da Provincia e no taboleiro de edictos do Concello. TERCEIRO.- As delegacións efectuadas non quedarán revogadas polo mero feito de producirse un cambio na concreta composición da Xunta de Goberno Local, sendo preciso para a súa modificación ou revogación adoptar as formalidades que se seguiron na tramitación da presente delegación. CUARTO.- A delegación das competencias que anteriormente se expresan, comportan o exercicio íntegro das mesmas no ámbito que lle é propio.